'Activemocions Estiu' arriba a Gandia amb activitats nàutiques per a joves
12 juny 2025

## 'Activemocions Estiu' arriba a Gandia amb activitats nàutiques per a joves12 juny 2025Última actualització: 12 juny 2025

![](../gestion/img/7ef55ed1b17722ada571b0648d475207f4b74e5e4dc1ef23f2595c39c260fa71.jpg)  
  

La regidora delegada de Joventut de l'Ajuntament de Gandia, **Inma Rodríguez**, acompanyada pel tècnic municipal, **Josep Estrugo**, han comparegut aquest matí en roda de premsa per a presentar una nova proposta del departament: \`**Activemocions Estiu'_._**  
Aquesta iniciativa, que compta amb la col·laboració del Consell dels Joves, oferirà als joves una sèrie de jornades d'esports aquàtics amb l'objectiu de fomentar l'activitat física, el contacte amb la natura i la convivència entre participants.  
Les activitats se celebraran a les instal·lacions de Gandia Surf els dies 12, 19 i 26 de juliol, en horari de 10:30 a 13:30 hores. Entre les activitats programades s'inclouen paddle gegant, caiac, surf i paddle surf.

Rodríguez ha convidat tots i totes les joves a participar i gaudir d’aquesta proposta refrescant i divertida per a l’estiu.  
L'aforament màxim és de 40 persones per jornada, per la qual cosa serà necessària [inscripció prèvia](https://docs.google.com/forms/d/e/1FAIpQLScNVBuWpQ6yASvzmKd3xM_c7QL_g8AewE0Hui7ZcWONlrvHPA/viewform).

Per a més informació o qualsevol consulta, es pot contactar a través del telèfon 96 295 95 25 o mitjançant correu electrònic a espaijove@gandia.org.

[Twittear](https://twitter.com/share)